Source: http://docplayer.hu/1467977-Meltokeppen-maskepp-fogyatekosugyi-projekt.html
Timestamp: 2016-10-24 12:21:29
Document Index: 646379

Matched Legal Cases: ['bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ']

⭐Méltóképpen másképp Fogyatékosügyi projekt
Méltóképpen másképp Fogyatékosügyi projekt
Download "Méltóképpen másképp Fogyatékosügyi projekt"
1 Á J O B P R O J E K T F Ü Z E T E K Méltóképpen másképp Fogyatékosügyi projekt / 22 Az állampolgári jogok országgyűlési biztosának fogyatékosügyi projektjét 2009-ben a Szociális és Munkaügyi Minisztérium támogatta. Szerzők DR. BÁCSKAI KRISZTINA (5.1.2., , 6.3. fejezet) DR. BENE BEÁTA (5.5. fejezet) DR. BÍRÓ SÁRA (5.5. fejezet) DR. BORZA BEÁTA (2., 3., 7.2., 7.3. fejezet) DR. FOGARASSY EDIT (5.2.1., fejezet) DR. GURBAI SÁNDOR (4.1., , ,5.3.2., 7.1. fejezet) DR. KOVÁCS ORSOLYA ÁGOTA (6.4. fejezet) DR. KUSSINSZKY ANIKÓ (5.3.2., 6.2. fejezet) DR. LÁPOSSY ATTILA (2. fejezet) LUX ÁGNES (1., 4.2., 4.3. fejezet) DR. RAJZINGER ÁGNES (5.5., 6.1. fejezet) DR. TÓTH KRISZTINA ( fejezet) DR. VARGA ÉVA (5.1.2., , fejezet) DR. ZELLER JUDIT ( fejezet) PROF. DR. SZABÓ MÁTÉ (Előszó) Szerkesztette DR. BORZA BEÁTA LUX ÁGNES Kézirat lezárva: február ISSN ISBN Kiadó: Országgyűlési Biztos Hivatala 1051 Budapest, Nádor utca 22. Telefon: , Fax: Internet: Felelős kiadó: PROF. DR. SZABÓ MÁTÉ Készítette az ETO-Print Nyomdaipari Kft. Felelõs vezetõ: Magyar Árpádné3 Tartalom Előszó 7 Köszönetnyilvánítás Kitekintés Európára A fogyatékossággal élők jogainak védelme és támogatása Európában: a teljes részvétel, a befogadás és a belső megerősítés felé címmel Thomas Hammarberg, az Európa Tanács emberjogi biztosának állásfoglalása Méltóképpen másképp a projekt bemutatása A projektmódszer jelentése A projekt életre hívásának indoka és célja A projekt tézisei A Méltóképpen másképp projekt évi tevékenységének bemutatása Műhelymunka A vizsgálatok áttekintése Aktív hálózatépítés együttműködés a civilszervezetekkel Szakmai publikációk Egyéb konferencia-részvétel Jogon túli eszközök A művészet nyelvén Nemzetközi szerepvállalás a fogyatékossággal élőkért A Fogyatékossággal élő személyek jogairól szóló ENSZ Egyezmény követelménye és következménye Az UNICEF Innocenti kutatásának összefoglalása a fogyatékossággal élő gyermekek jogainak támogatása címmel Nemzetközi kitekintés a választójog gyakorlásával kapcsolatos egyenlő esélyű hozzáférést illetően Vizsgálatok Magánéletet érintő problémák A nagykorúak cselekvőképességével és a gondnokság intézményével kapcsolatos szabályozás az új Polgári Törvénykönyvben Közéleti kérdések A fogyatékossággal élő és a fogvatartott emberek választójogának vizsgálata (OBH 2405/2009) Intézmények kívülről, belülről A fogyatékossággal élő fogvatartottak jogainak érvényesüléséről (AJB-1161/2009) 93 34 Az OPNI utóvizsgálat és a pszichiátriai ellátás helyzete Egy pszichiátriai otthon gondjai Bóly (AJB 5740/2008) Fogyatékosan az egészségügyben Speciális ellátottak, speciális ellátók A jelnyelvvel összefüggő vizsgálatról További kapcsolódó vizsgálatok Hallássérült diák nyelvvizsgája (AJB-1989/2009) Egyenlő esélyű hozzáférés a mozgáskorlátozottak számára a közösségi közlekedésben Egyenlő esélyű hozzáférés a siketek és hallássérültek számára a közösségi közlekedésben Egyenlő méltósággal, de segítséggel az ombudsman a vakvezető kutyákkal közlekedők jogairól (OBH 1662/2008) Dilemmák az Alkotmányon innen A fogyatékos személyek igényeihez való ésszerű alkalmazkodás. Pozitív diszkrimináció vagy a hátrányos megkülönböztetés egyik formája? Pillanatkép mérleg Memorandum 167 45 Tisztelet az egyénnek, Befogadás a közösségbe, Változás a társadalomban. (A Fogyatékossággal élő személyek jogairól szóló ENSZ Egyezmény üzenete)6 7 Előszó Láthatóvá vált fogyatékosság az életek egyenlőségét a méltóság garantálja. [23/1990. (X. 31.] AB határozat, SÓLYOM LÁSZLÓ párhuzamos indokolása) Miért van az, hogy akinek fontos az Emberi Lét, annak nehéz elviselni, ha az egy közösségben élők folyvást csak beszélnek a megértésről, a toleranciáról, az őszinteségről meg a szociális érzékenységről, s amint éles helyzetbe kerülnek, mindent felülír valami láthatatlan erő. Ki marad a megértés, értés oldalán? Az ENSZ vizsgálatai szerint, a világ fogyatékossággal élő személyeiről gyűjtött adatok alapján a cselekvés elodázhatatlan. Becslések szerint a világ népességének mintegy tíz százaléka 650 millió ember! él valamilyen fogyatékossággal. Mindezek alapján az ENSZ a világ legnagyobb kisebbségének nyilvánította a fogyatékossággal élő személyek csoportját. A legmarkánsabb, stratégiai indikátora minden fogyatékosságügyi programnak, hogy senki ne szenvedjen semmiféle hátrányt pusztán azért, mert valamely testi, kommunikációs, szellemi vagy értelmi fogyatékosságban szenved! De mit tehet az emberi jogokért küzdő a fogyatékossággal élő ember megfelelő, ha úgy tetszik, egyenlő társadalmi szerepvállalásért? Mi újat mondhat az alkotmányjogász, ami valóban lebonthatja a falakat, és egyáltalán, hol lehet a szemléletváltás cezúrája? Nem jogorvoslati, hanem jogvédő intézmény az országgyűlési biztosé, aki hivatalánál fogva az állampolgárok pártján szemléli az államszervezet hibáit, fedezi fel hiátusait. Alapjogi fundamentuma, hogy se átmenetileg, se hosszabb távon ne sérüljön az állampolgári jogon járó ellátások minősége, a szolgáltatások spektruma, és legyenek világosan megfogalmazhatók az esetleges dilemmák, bármely döntés a normák keretei között legyen szabad. Leglényegesebb és ma mégoly fontosabbá váló feladata a közös nyelv megtalálása a panaszra okot adó intézmény vagy szervezet és a panaszkodók között. Megtalálni a kommunikáció feledett csatornáit, hogy a patthelyzetek feloldhatóvá, a reménytelen ügyek megoldhatóvá válhassanak. Nem a biztos megoldást garantálja az ombudsman, de szerepe szerint a megoldáshoz vezető út jelzője. Feladata tehát a közigazgatás hibáinak feltárása során az emberi jogok érvényesülésével összefüggő elvi jellegű problémák mindennapi gyakorlatra fordítása, vagy az állami szervezeten belül az egyes államhatalmi szervek működése során az emberi jogokat korlátozó aktusokkal szembeni kontroll és ellensúly. Azaz köteles minden kormányzati döntés alapjogi kereteit tartani és a felmerült alapjogi dilemmákat közvetíteni a kormány (értsd a végrehajtó hatalom szer- 78 vezeti struktúrája) számára komplex ombudsmani eszköztárral, ha tetszik, ügykövetéssel, reaktív módon, de proaktívan, az átfogó jogvédelem segítségével is. Vajon hogyan hozhatók működésbe ezek a mechanizmusok a fogyatékosságügyben? A fogyatékosság különös helyzet Magyarországon. A fejlett világ évtizedek óta természetesen él és viselkedik egy amúgy tényleg természetes helyzetben. Az épületekhez rámpa jár, a kommunikáció írható, olvasható, hallható (vö. érthető!) minden, valamely érzékszervében fogyatékos embernek, a munka természetes a csökkent képességűnek. Mindez magától értetődő az óvodában, de az egyetemen vagy a sportpályán is. A hazai jogállami demokrácia ezt a normát is még épp tanulja. A láthatatlanság gettójából (sic Könczei György) láthatóvá és hallhatóvá vált, fogyatékossággal élő emberek sorra vívják a jogok harcát, mind hangosabban az elfogadást várják. Ezért is kell a biztos hangja, erősíteni a meglévőt. Hangsúlyozni, hogy az emberi jogok alapvetőek, és mindenkit (mindig, mindenhol) megillető jogok, az Alkotmányunk ezt rögzíti, jogelméleti szempontból a legmagasabb jogforrási szinten deklarálva, ha egyébként a hétköznapi normák nem is mindig automatikusak. Az állampolgári jogok országgyűlési biztosa valamennyi polgárért dolgozik, de különös figyelemmel és felelősséggel, a fogyatékossággal élő emberek sajátosságaihoz illeszkedő szemlélettel, és eszközrendszerrel lép fel a fogyatékossággal élők jogainak védelmében. A jövőben e tevékenység pedig tovább bővül. Az Emberi méltóság korlátok nélkül elnevezésű projektsorozatban 2009-ben Méltóképpen másképp címmel, a fogyatékossággal élők emberi jogait, a 21. század elvárásait feltérképező és lehetőség szerint megoldásokat kereső programot indítottunk, kutatva annak lehetőségeit, hogy az esélyek valóban egyenlővé válhassanak, a mégoly egyenlőtlen körülmények ellenére is. A diszkrimináció tilalma és az esélyegyenlőség biztosításának állami célkitűzése nem fakultatív, hanem kötelező feladatot jelent. Ugyanakkor lássuk be, hogy egy krízishelyzet azonnali megoldása gyakran nem alapjogi, hanem létkérdés. A fogyatékos lét eleve a kirekesztődést indukálja. Tűrhetetlen és megengedhetetlen, hogy a fogyatékossággal élő ember a társadalom türelmetlenségével is szembetalálja magát. A kirekesztettség marginalizálódással jár, ami személyiség torzuláshoz is vezethet, végső soron az együttműködésre való alkalmatlanságot, ezzel a végleges társadalmon kívüliséget is jelentheti. Egyedül és/vagy családostul! A munkalehetőségek szűkössége, társadalmi megbecsülés hiánya pedig további fizikai és lelki egészségromboló. Nem titkolt célunk tehát a hátrányos megkülönböztetés zsigeri gesztusainak tükröt állítva a társadalmi befogadás és elfogadás attitűdjét ingerelni. Ne írhassák, mondhassák, hogy fogyatékos nemzet vagyunk, mert képtelenné váltunk a másik másságának elfogadására. Vitára hívunk mindenkit, akinek fáj a pozitív diszkrimináció vagy a látszatmegoldás, érveket pro és kontra! Húsz évvel a rendszerváltás után nem lehet gesztus, ami természetes. 89 a méltóság az emberi élettel eleve együtt járó minőség, amely oszthatatlan és korlátozhatatlan, s ezért minden emberre nézve egyenlő. [ ] Emberi méltósága és élete mindenkinek érinthetetlen, aki ember, függetlenül fizikai és szellemi fejlettségétől, illetve állapotától, és attól is, hogy emberi lehetőségéből mennyit valósított meg, és miért annyit. mondta ki az Alkotmánybíróság 64/1991. (XII. 17.) AB számú határozatában. A gondolkodás intenzív, az érdekérvényesítési képesség jelentős, a fogyatékos szervezetek ereje átütő. Ennek eredményeként az egyik legfontosabb, a közelmúltban született európai dokumentum, a Madridi Nyilatkozat (2002), mely szerint a szemléletváltás filozófiai alapja, hogy a fogyatékos emberek végre nem jótékonykodást, hanem esélyegyenlőséget akarnak, és a hangsúly a rehabilitációról áttevődik a társadalom átalakításának globális filozófiájára, amely minden személy, beleértve a fogyatékos embereket is, szükségleteinek befogadására és ellátására irányul. Az aktivitás a nemzetközi színtérről hozzánk is elért. A magyar Országgyűlés 2007-ben hirdette ki az ENSZ által megfogalmazott A Fogyatékossággal élő személyek jogairól szóló Egyezmény és az ahhoz kapcsolódó Fakultatív Jegyzőkönyv -et, melynek legfontosabb üzenete a paradigmaváltás szükségessége és elodázhatatlansága. A jövő a szükségleten alapuló társadalmi vagy szociális modell. Ehhez elengedhetetlen a tudatosítás, a teljes és hatékony társadalmi részvétel és befogadás garanciája minden fogyatékkal élő számára. A cél pedig valamennyi emberi jog és alapvető szabadság teljes és egyenlő gyakorlásának, és a velük született méltóság tiszteletben tartásának előmozdítása, védelme és biztosítása valamennyi fogyatékossággal élő személy számára (1. cikk). van tennivalónk, bőven. PROF. DR. SZABÓ MÁTÉDR. az állampolgári jogok országgyűlési biztosa BORZA BEÁTA projektvezető 910 Köszönetnyilvánítás Még be sem fejeztük a 2008-ban zajló projektmunkákat, máris érkezett a javaslat a kollégáktól, egyes civil szervezetektől, a szakma képviselőitől, hogy a fogyatékossággal élők emberi jogainak érvényesülésével foglalkoznia kell az országgyűlési biztosnak, hiszen az a bizonyos ENSZ Egyezmény már jó ideje hatályba lépett és bizony sokkal intenzívebbé vált az ez irányú figyelem. Az ügy iránt elkötelezett és a projektmunkában is tapasztalatokat szerzett munkatársaim őszinte lelkesedése, fáradhatatlan munkája, a speciális ismeretek iránti érdeklődése olyan csapatmunkát jelentett, amely nélkül talán nem érhettük volna el azokat az eredményeket, melyek önmagukban is fontos lépések, ám összességükben óriási cél érdekében születtek. Persze ezúttal is fontos volt a társadalmi diskurzust a fogyatékossággal élő emberek és családjaik gondjai felé terelni, a nyilvánosságot, a közbeszédet egy új paradigmaváltás szükségességének jelentőségére felhívni. Ami korábbi programjaink során már evidenciává vált: a társadalmi szolidaritás repertoárja ismét bővült. Ezért is köszönöm PROF. DR. KÖNCZEI GYÖRGYNEK, FÖLDES DALMÁNAK, GOMBOS GÁBORNAK és VERDES TAMÁSNAK a szakmai felkészítést és az alapjogi érvrendszer legmagasabb szintű tudományos alkalmazásához nyújtott segítséget. Köszönöm DR. SZABÓ ÁKOSNÉNAK, az ELTE BGGYFK főigazgatójának, valamint DR. STEFANIK KRISZTINÁNAK az autizmussal kapcsolatos tudományos munkájuk bemutatását. Külön köszönöm a kötetben is megjelenő együttműködő civil szervezeteknek és vezetőiknek a lehetőséget, hogy megosztották velünk a fogyatékos lét fájdalmait és örömét. És köszönöm munkatársaimnak a fogyatékossággal élők ügyéért végzett kitűnő munkájukat, azt, hogy a fogyatékossággal élő emberek problémáinak világosabbá tételéért folytatott viták során mindig csak egy szempont volt a fontos: Az igazi szabadság az, amikor képes vagy önállóan dönteni és elkötelezni magad amellett, ami neked a legjobb! (FÖLDES DALMA) Budapest, február 15. PROF. DR. SZABÓ MÁTÉ 1011 1. Kitekintés Európára THOMAS HAMMARBERG, az Európa Tanács emberi jogi biztosának előadása A fogyatékossággal élők jogainak védelme és támogatása Európában: a teljes részvétel, a befogadás és a belső megerősítés felé címmel Kedves barátaim, köszönöm, hogy meghívást kaptam erre a fontos konferenciára, amelyet a fogyatékossággal élők jogainak védelméről és támogatásáról rendeztek. Az én megközelítésem emberi jogi szempontú, amint erre a szervezők felkértek. Hadd kezdjem azzal, hogy a szakpolitikák túlzottan a fogyatékossággal élők intézményi ellátására, orvosi-egészségügyi rehabilitációjára és a jóléti szolgáltatásokra fókuszálnak. Ezek a politikák arra az előfeltevésre épülnek, hogy a fogyatékossággal élő személyek áldozatok, semmint olyan alanyok, akik aktív állampolgárok lehetnek. Ennek eredménye az lett, hogy a fogyatékossággal élő férfiak, nők és gyermekek polgári, kulturális, gazdasági, politikai és szociális jogai sérülnek. Szerencsére az elmúlt évtizedekben a hozzáállás megváltozott az Európa Tanácsban. A fogyatékossággal élő személyek többé nem jótékonykodás alanyai, hanem egyenlő jogokkal bíró állampolgárok, akiknek aktív szerepet kell játszaniuk társadalmainkban. A fogyatékosügyi mozgalmak világszerte fontos és tevékeny szerepet játszottak a Fogyatékossággal élők jogairól szóló ENSZ Egyezmény és az Európa Tanács Fogyatékosságügyi Akcióterve ( ) kidolgozásában, fejlesztésében. Jelenleg az ENSZ Egyezményt 41 állam ratifikálta, 136 állam pedig aláírta. A Kiegészítő Jegyzőkönyvet 25 állam ratifikálta és 78 állam írta alá. A fogyatékossággal élő személyek részvétele valamennyi életüket érintő döntésben, mind egyéni szinten, mind szervezeteik révén, ezen eszközök fundamentális elveinek egyike. Örömmel tölt el, hogy a kormányzati oldal és a civil társadalom közötti együttműködés a holnapi műhelybeszélgetések egyikének napirendjén lesz. Az ENSZ Egyezmény nemzeti átültetése Most, hogy az ENSZ Egyezmény hatályba lépett, és előírásait a lehető legmagasabb szinten szabályozták, elmondhatjuk, hogy vitán felül áll: a fogyatékossággal élők jogai emberi jogok. Az államok felelősek tiszteletben tartásuk, biztosításuk és szabad gyakorlásuk iránt. 1 A szöveg nem hivatalos fordítását Lux Ágnes készítette. Az eredeti szöveg megtalálható a honlapon. 1112 Habár, azt is látni kell, hogy a fogyatékossággal élő emberek számos akadálylyal kénytelenek szembesülni társadalmi életük és joggyakorlásuk során. A fizikai fogyatékossággal élő gyermekek nem tudnak játszani más gyermekekkel a köztéri játszótereken az akadálymentesítés hiánya miatt. A felirat nélküli tévéműsorok kirekesztik a hallássérült személyeket. A cselekvőképességet kizáró gondnokság alá helyezett emberek ki vannak zárva az élet szinte valamennyi területén az önálló cselekvésből. Gyakran nem szavazhatnak, nem vásárolhatnak vagy adhatnak el dolgokat, nem dönthetnek arról, hol éljenek, hol dolgozzanak, hogyan utazzanak vagy megházasodjanak-e. Egy befogadó társadalom elérése távlatosabb tervezést és rendszerszerű munkát igényel. Ezért biztató, hogy számos európai állam fogadott el nemzeti fogyatékosügyi tervet és stratégiát. Valamennyi országnak szükséges ilyen, a saját igényekre és körülményekre szabott terv kidolgozása. Léteznek kipróbált és begyakorolt módszerek az ilyen prioritások meghatározására, konkrét célok megjelölésére, a határidők megállapítására és a felelősség allokációjára vagy az átültetés finanszírozására számos ország pozitív eredményeinek vizsgálatát követően. A fogyatékossággal élő személyek jogait érintő konkrét aggályok Előadásom további részében néhány olyan tapasztalatot szeretnék megosztani önökkel, amelyekkel a tagállamokban tett látogatásaim alkalmával szembesültem. Örülök annak, hogy némely aggályom a konferenciaprogramba is bekerült. 1. Fogyatékossággal élő gyermekek Sok fogyatékossággal élő gyermeket nem fogad be hagyományos iskola, mert az iskolák nincsenek felkészülve, felszerelve a speciális szükségletek ellátásához. Hasonló a helyzet a bölcsődei ellátásban, sok esetben a szülők választani kényszerülnek, hogy gyermeküket intézetben helyezzék el, vagy adják fel munkahelyüket, hogy gondozhassák gyermeküket. A szülő nélküli gyermekek helyzete különösen bonyolult. Intézetben élő, a családtól és a társadalmi környezettől elválasztott gyermek és felnőtt, majdnem automatikusan kirekesztődik. Több forrást kell befektetni a családok támogatásába, különösen a szegény családok támogatásába, az egyedülállóként gyermeket nevelő családokba, hogy családi környezetben nőhessenek fel a gyermekek. A gyermekellátó intézményeknek és iskoláknak nyitottaknak kell lenniük minden gyermek számára és a különböző speciális szükségleteknek megfelelően kell felszerelni az intézményeket. A szociális szolgáltatók és egészségügyi ellátóknak akadálymenteseknek és kompetensnek kell lenniük ahhoz, hogy a különböző fogyatékossággal élő emberek gondját tudják viselni. Az ilyen reformok kihívást jelentenek és elkötelezettséget, valamint a források újraelosztását igénylik. Az oktatáshoz való jog minden gyermek számára egyformán fontos. Amel- 1213 lett, hogy a gyermekek tanulási képessége vitán felül áll, Európában még mindig vannak iskoláskorú gyermekek, akiket taníthatatlannak nyilvánítottak, és az oktatás valamennyi formájából kikerültek. Az ilyen gyakorlat nemcsak a gyermekek felnőtté válásának lehetőségét korlátozza, hanem a majdani függetlenség és a társadalmi részvétel lehetőségét is. A fogyatékossággal élő személyeknek joguk van a minőségi oktatáshoz, és nem szabad kizárni senkit a rendes oktatásból fogyatékossága miatt. 2. Lányok, asszonyok Egyre több kutatás mutatja ki, hogy az embereket összetett módon diszkriminálják. Például a fogyatékossággal élő nők kevesebb bért kapnak, és kevésbé képviseltethetik magukat az igazgatósági pozíciókban, mint a fogyatékossággal élő férfiak vagy a fogyatékosság nélkül élő nők. A fogyatékossággal élő nők és lányok különösen ki vannak téve az ilyen problémáknak. Egy nő, aki mindennapjai során olyan személytől függ, aki ellene abúzust követ el, annak az esélye elhalványul, hogy erről panaszt tegyen. A felmérések azt mutatják, hogy a rendőrség nem mindig veszi komolyan a mentális fogyatékossággal élő nők panaszát. Problémát jelent az is, hogy a női menhelyek gyakran nem elérhetőek a fogyatékossággal élő nők számára. Valamennyi ilyen problémát fel kell tárni és meg kell vitatni. 3. Fogyatékosság és életkor Néhányan, a kor előrehaladtával válnak fogyatékossággal élővé: például csökken látási, hallási vagy mozgásképességük. Ezt is számításba kell venni a szakpolitikai tervezésnél. Innovatív fellépés és koordináció szükséges ezekhez a speciális szükségletekhez, annak érdekében, hogy a fogyatékossággal élő idősödő személyek közösségük tagjai maradhassanak a lehető legteljesebb mértékben. Összehangolt cselekvés, illetve az egyének és a családjaik támogatása is szükséges, különösen ott, ahol idős szülők a gondviselők. 4. Mentális fogyatékossággal élő személyek Ez egy nagyon problémás terület. A pszichiátriai intézmények helyzete néhány európai országban sokkolóan rossz. Látogatásaim során néhány intézményt is megtekintettem, a némelyekben tapasztalt körülmények embertelenek és lealacsonyítóak: azonnal be kellene zárni az ilyen intézményeket. Sajnálatos módon túl gyakran használják a gyógyszeres kezelés módszerét mint egyedüli kezelési módot. Sürgető szükség van az alternatívák kidolgozására és alkalmazására, a terápiák különböző formáira, a rehabilitációra és más tevékenységekre. Az intézményekbe való felvétel és elbocsátás feltételei sokszor tisztázatlanságuk miatt további problémához vezethetnek, amely aztán valójában önkényes fogva tartást valósít meg. Vannak pozitív példák és trendek, amelyek a mentális fogyatékossággal élő betegek megerősítését segítik elő, megkönnyítve aktív bevonásukat a terápiás 1314 tervbe, elősegítve a panaszmechanizmust azok számára, akik úgy érzik, megsértették jogaikat. Minthogy a zárt intézmények korlátozzák a személyi szabadságot, a hatékony panaszmechanizmus és a független, ellenőrző látogatások alapvető fontosságúak. A Fogyatékossággal élő személyek jogairól szóló ENSZ Egyezmény mellett van egy másik nagyon fontos eszköz e területen: a Kínzás, és más embertelen vagy megalázó bánásmód és büntetés elleni ENSZ Egyezmény Kiegészítő Jegyzőkönyve. Ez a szerződés kötelezi az aláíró államokat, hogy állítsanak fel nemzeti ellenőrző mechanizmusokat, amelyek valamennyi zárt intézményt vizsgálhatnak, ideértve a mentális egészségügyi és szociális ellátó intézményeket. 5. Gyűlölet motiválta cselekmények fogyatékossággal élő személyekkel szemben Végezetül, a fogyatékossággal élő személyek gyakran áldozatai gyűlölet-bűncselekményeknek és más gyűlölet motiválta cselekményeknek. Az erőszak, a zaklatás és a negatív sztereotípiák jelentős hatással vannak a fogyatékossággal élők biztonságérzetére és jóllétére, ugyancsak hatással van a közösségeikben való társadalmi és gazdasági részvételi képességeikre is. A Human Rights First kutatásai azt mutatják, hogy az Európai Biztonsági és Együttműködési Szervezet (EBESZ) 56 tagállamból 39 ország jogalkotása szabályozta külön bűncselekményként a faji indíttatású gyűlölet-bűncselekményt (biasmotivated violence) vagy mint minősítési tényezőt. Ebből a 39 országból csak 7 rendelkezik a fogyatékosságról a gyűlölet-bűncselekmények tényállásában (szemben 33 országgal, akik faj/etnikumról rendelkeznek). Más kutatások az Egyesült Királyságban azt mutatták ki, hogy a tanulási problémával küzdő emberek 90 százaléka tapasztalt már szekálást vagy zaklatást élete során. Az általános ismeretbővítés-tudatosítás mellett, a fogyatékossággal élő személyeket érő gyűlölet-bűncselekmények ellen proaktív szakpolitika alakítása és gyorsított kivizsgálás előirányozása szükséges. Jó példák ajánlások Emberi jogi biztosként figyelemmel fogom kísérni továbbra is a tagállamok előrelépéseit. A kormányokkal való párbeszédem során a kihívásokat fel fogom vázolni, és indítványozom a megoldási lehetőségek megtárgyalását, amelyek a diszkrimináció és kirekesztés elleni védelmet segítenék elő. A társadalmi, jogi és fizikai akadályok teljes lebontása a fogyatékossággal élő személyek befogadása felé idő- és forrásigényes. De meg kell tenni. Nem akadályozhatunk 80 millió embert teljes társadalmi részvételében, ők is választópolgárok, politikusok, munkavállalók, fogyasztók, adófizetők, mint bárki más. Ezért a tagállamoknak a következőket ajánlom: 1. Ratifikálják és kezdjék átültetni a Fogyatékossággal élő személyek jogairól szóló ENSZ Egyezményt és Kiegészítő Jegyzőkönyvét. Használják az Európa 1415 Tanács Fogyatékosságügyi Akciótervét ( ), mint jogi eszközt és valósítsák meg a gyakorlatban annak előírásait. 2. Dolgozzanak ki akciótervet a fizikai, jogi, társadalmi és más akadályok lebontására, amelyek meggátolják a fogyatékossággal élő személyek részvételét a társadalomban. Egyeztessenek, és vonják be a fogyatékossággal élő személyeket és szervezeteiket azoknak a jogszabályoknak és politikáknak az előkészítésébe, amelyek hatással vannak életükre. 3. Fogadjanak el antidiszkriminációs jogszabályokat, amelyek érintik a társadalom releváns területeit. 4. Állítsanak fel független ombudsman intézményt vagy más egyenlőségi hatóságot, szervet, amely a fogyatékossággal élő személyek jogainak érvényesülését ellenőrzi. 5. Dolgozzanak ki olyan programokat, amelyek segítségével a fogyatékossággal élő személyek közösségük teljes jogú tagjaként élhetnek. Fejlesszenek ki új felvételi/belépési eljárást a szociális ellátó intézményekbe, megfelelő forrás biztosításával, amely megfelelő egészségügyi ellátást, rehabilitációt és szociális szolgáltatást tesz lehetővé. 6. Vizsgálják felül a jogszabályokat és eljárásokat az önkéntelen hospitalizáció kérdésében; biztosítsák, hogy mind a jogszabályok, mind a gyakorlat összhangban legyen a nemzetközi emberi jogi előírásokkal. 7. Állítsanak fel független mechanizmusokat, amelyeknek lehetőségük van a rendszeres, nem bejelentett és hatékony helyszíni vizsgálatokra, látogatásokra a szociális otthonokban, pszichiátriai intézményekben a Kínzás elleni ENSZ Egyezmény Kiegészítő Jegyzőkönyvének megfelelően. 8. Vegyék fel a küzdelmet a fogyatékossággal élő személyekkel szembeni gyűlölet-bűncselekmények ellen proaktív politikaformálás és azonnali vizsgálatok alkalmazása révén. Strasbourg, október THOMAS HAMMARBERG, az Európa Tanács emberjogi biztosának állásfoglalása Segítséget kell nyújtani a szellemi fogyatékossággal élőknek, ahelyett, hogy megfosztanánk őket egyéni emberi jogaiktól A szellemi vagy intellektuális fogyatékossággal élő embereket még az utóbbi években is diszkriminálták, megbélyegezték és háttérbe szorították. Problémának tekintették puszta létezésüket is, és előfordult, hogy félreeső intézményekben vagy családi otthonok belső szobáiban rejtegették őket. Nem vették őket emberszámba, döntéseiket értelmetlennek tartották. Bár ez nagyrészt megváltozott az emberi jogi ügy fejlődésével, a szellemi vagy intellektuális fogyatékossággal élők még mindig akadályokba ütköznek a sa- 1516 ját magukat érintő, és a fontos ügyekben való döntések meghozatalához való joggal kapcsolatosan. Cselekvőképességük korlátozott vagy teljesen hiányzik, és a felettük gyámságot gyakorló más személyek jogosultak helyettük a döntések meghozatalában eljárni. A szellemi vagy intellektuális fogyatékossággal élő személyek egy részének valós vagy vélt fogyatékossága következményeként objektív problémát okoz önmaga képviselete hatóságok, bankok, bérbeadók és más hasonló intézmények előtt. Rávehetik őket olyan döntések meghozatalára is, amelyet egyébként nem tennének meg. Az emberi jogok egyik alapelve szerint az elfogadott normák megkülönböztetés nélkül vonatkoznak minden emberre. A nemzetközi emberi jogi normákat eddig mégsem biztosították a fogyatékossággal élő személyeknek. Ez a hiányosság ösztönözte az ENSZ tagállamait arra, hogy elfogadják a Fogyatékossággal élő személyek jogairól szóló Egyezményt, mely kiemeli, hogy bármely fogyatékossággal élő személy másokkal egyenrangú módon jogosult az emberi jogok egész spektrumára. A cél a fogyatékosok társadalomba való bevonásának és teljes részvételének elősegítése. Amikor megfosztunk valakit azon jogától, hogy képviselje magát, ellentmondunk ezeknek a normáknak. Hogy kellene tehát kezelni a konkrét helyzeteket? Az ENSZ Egyezmény 12. cikke szabályozza ezt a kérdést, mely szerint a kormányoknak el kell ismerniük, hogy a fogyatékossággal élők másokkal egyenrangú módon rendelkezzenek cselekvőképességgel az élet minden területén. Az ENSZ Egyezmény elismeri a tényt, hogy vannak, akik hiányosságaik vagy külső korlátaik következményeként képtelenek fontos döntések egyedüli meghozatalára. Az Egyezmény alapján a kormányoknak biztosítaniuk kell számukra a cselekvőképességük gyakorlása folyamán esetlegesen szükséges támogatáshoz való hozzáférést. E támogatás természete alapvető jelentőségű. A támogatott döntéshozatal fejlődő terület az Európa Tanács tagállamaiban, és ez a gyakorlat néhány éve számos kanadai tartományi jogszabályban is meggyökeresedett. Ami ebben a jogi helyzetben történik, az nem más, mint hogy egy a felnőttre nem kötelező támogatói hálózat biztosítja a felnőtt számára a döntése meghozatalához szükséges tájékoztatást, vázol fel alternatívákat. Az Egyezmény lefekteti, hogy a visszaélések megelőzése érdekében megfelelő és hatékony védelmi rendszert kell létrehozni. Tiszteletben kell tartani az érintett személy jogait, akaratát és kívánságait, és nem állhat fenn érdekellentét és túlzott befolyásolás a felnőttet támogatók és a felnőtt között. A támogatást továbbá a lehető legrövidebb időn belül kell nyújtani, melyet egy hozzáértő, független és pártatlan hatóságnak vagy bírói szervnek rendszeresen felül kell vizsgálnia. 1617 Ezek a megoldások a gyámság számos alternatíváját kínálják a fogyatékossággal élő felnőttek számára. A reformok kiindulópontja az egyén támogatáshoz való jogával vegyített teljes cselekvőképesség. A támogatás e formáját mindig biztosítékokkal kell szabályozni a bizalommal való visszaélés elkerülése érdekében. Ez a megoldás eltér az országok többségében jelenleg létező gyakorlattól, ideértve Európát is, ahol az a tendencia, hogy szinte rutinszerűen nyilvánítanak szellemi és intellektuális fogyatékossággal élő embereket cselekvőképtelennek és helyezik őket gyámság alá. Ugyanakkor az ENSZ Egyezmény csakúgy, mint az Európa Tanács 2006 és 2015 közötti időszakra szóló, a Fogyatékossággal élő emberek jogainak és teljes társadalmi részvételének előmozdításáról szóló Akcióterve több országra is pozitív hatást gyakorolhatott. Az Európai Uniónak az Egyezmény végrehajtását vizsgáló magas szintű munkacsoportja arról számolt be a közelmúltban, hogy a kérdés felülvizsgálatára Csehországtól, Franciaországtól, Magyarországtól, Írországtól, Lettországtól, Portugáliától és Szlovákiától kapott ígéretet. 2 A jelentés arra a tényre is utalt, hogy ezen és más országok érdeklődésüket fejezték ki a témával kapcsolatos információ egymással való megosztása iránt konferenciák, szakértői munkacsoportok és szemináriumok szervezése által a civil társadalom és az érintett szereplők ideértve az igazságszolgáltatást is bevonásával és a jogi szabályozás megvitatása útján, tekintettel a vonatkozó jogalkotás, politika és gyakorlat fejlesztésére. Szükségesek az ilyen viták annak érdekében, hogy megtörténjen az az elmozdulás jogszabályi és a szakpolitikai szinten, amelyeknek lényegéről az ENSZ Egyezmény és az Európa Tanács Akciótervének megszövegezése és elfogadása alkalmával határoztak. A Strasbourgi Bíróság esetjoga minden bizonnyal részletesen tanulmányozásra kerül az eljárás során és több strasbourgi eljárásra lesz szükség annak érdekében, hogy az ENSZ Egyezmény szemléletmódja jobban integrálódjon az európai igazságszolgáltatásba. Egy tavalyi ügyben (SHTUKATUROV kontra Oroszország) a Bíróság a cselekvőképességtől való megfosztással; a kényszerített fekvőbeteg intézménybe utalással és a beleegyezés nélküli kezeléssel foglalkozott. SHTUKATUROV úr, egy skizofréniával diagnosztizált felnőtt cselekvőképességéről annak tudomása nélkül döntöttek édesanyja kérelmére, aki később a gyámja lett. SHTUKATUROV úrnak nem volt jogi lehetősége a döntés megtámadására orosz bíróságok előtt, és ezt követően pszichiátriai intézménybe zárták. Az ügy felülvizsgálatát követően az Európai Emberi Jogi Bíróság megállapította, hogy egy akár komoly szellemi rendellenesség fennállása sem indokolhatja önmagában a cselekvőképességtől való teljes megfosztást. A Bíróság megállapította, hogy a hazai jogalkotásnak egyénre szabott válasszal kell szolgálnia. A Bíróság szerint a panaszost cselekvőképességétől megfosztó döntéshozatali eljárás 2 A második Magas Szintű Fogyatékosügyi Munkacsoport ENSZ Egyezményre vonatkozó jelentéséhez kapcsolódó tájékoztató jegyzet (2009), június 4., 5. o. 1718 aránytalan beavatkozást jelentett annak magánéletébe, és az Emberi Jogok Európai Egyezményének sérelmét több helyütt is megállapította. 3 Ezt az ítéletet úgy kell értelmezni, hogy az ENSZ Egyezmény megfelelő megközelítését segítse elő. A jogok bármilyen korlátozásának az egyén szükségleteihez mértnek és megfelelően indokoltnak kell lennie, hatékony garanciákkal kell rendelkeznie, és jogalapú eljárás eredményeképp kell megszületnie. Érdekes módon az ENSZ Egyezmény kifejezetten fontosnak tekinti a fogyatékkal élő személyek saját tulajdonhoz való jogának védelmét, saját pénzügyeik ellenőrzésének, a banki és jelzálogkölcsönökhöz való egyenlő hozzájutás lehetőségét. 4 Mindez valószínűleg azon a tapasztalaton alapszik, hogy a cselekvőképességet kizáró döntések ezen a területen az emberi jogok szellemével ellenkeztek. Hozzá szeretném tenni, hogy a szellemi és intellektuális fogyatékossággal élő személyeknek aktív és passzív választójoggal kellene bírniuk. Bár ez világosan megjelenik az ENSZ Egyezményben (29. cikk), az egyéneket számos európai országban kizárják ennek lehetőségéből. A cselekvőképességtől megfosztott vagy abban korlátozott emberek számára ezeket a jogokat is megtagadják, mely még tovább nehezíti politikai láthatatlanságukat. Nem szabadna elfelejtenünk, hogy nagy különbség van a között, hogy megfosztunk valakit a saját életét érintő döntések meghozatalához való jogtól és a között, hogy támogatáshoz juttatjuk. Az előbbi a fogyatékossággal élőket a kezelés, a jótékonyság és félelem tárgyának tekinti, az utóbbi viszont a fogyatékossággal élő személyt a döntéshozatal középpontjába helyezi és az emberi jogok teljes spektrumára jogosult alanyként kezeli. 3 SHTUKATUROV kontra Oroszország ügy, március 27. Lásd ugyancsak a március 28-án indított D. D. kontra Litvánia-ügyet (13469/06. számú kérelem). A ténymegállapítás december 10-én jelent meg a Bíróság honlapján. 4 Ezt az ENSZ Egyezmény 12. cikkének utolsó, 5. bekezdése emeli ki. E tekintetben lásd ugyancsak a Winterwerp kontra Hollandia-ügyet, amelyben az Európai Bíróság döntése alapján a tulajdonnal való rendelkezés képessége polgári jog, melyet az Európai Egyezmény védelemben részesít. 1819 2. Méltóképpen másképp a projekt bemutatása 2.1. A projektmódszer jelentése Az állampolgári jogok országgyűlési biztosa, PROF. DR. SZABÓ MÁTÉ kiemelt projektet indított 2009-ben a fogyatékossággal élők alkotmányos jogainak érvényesülése érdekében. Az országgyűlési biztos leghagyományosabban egyedi panaszok követő jellegű vizsgálatát, orvoslását végzi. Az alapjogi projektekben az ombudsmani eszköztár ezen túlmutató elemei kerülnek alkalmazásra, egy előre megtervezett kb. egy éven át tartó koncepció szerint. A projektek alapja is egy jellemzően hivatalból indított átfogó ombudsmani vizsgálat, és annak alapján készülő jelentés, amely általános, átfogó jellegű ajánlásokat (szükség szerint jogalkotási javaslatokat) fogalmaz meg. Az átfogó vizsgálatra épülve, illetve bizonyos mértékig azon túlmutató tartalommal az érintett hatóságokkal, szakemberekkel való kommunikáció, amelynek célja az adott területen a gyakorlat javítása a vizsgálat tapasztalatai alapján, de ezen is túlmutató információcsere, szemléletformálás (például kiadványok, előadások, szemináriumok, konferenciák, kiállítás) A jogtudatosító és közvélemény-formáló tevékenységnek a projekt témájától függően több célcsoportja lehet: maguk az érintett jogalanyok, a jogalanyok családja, szűkebb környezete, a velük kapcsolatba kerülő szakemberek, illetve a társadalom, közvélemény általában. Valamennyi projekt központi eleme az adott téma téziseinek összegyűjtése, amely néhány gondolatban összefoglalja a projekt céljait, üzeneteit, amelyekkel az ombudsman személyesen azonosulni tud, és amelyeket ezért hitelesen tud közvetíteni. A szigorú jogi megállapítások és nyelvezet helyett inkább az alapjogi értékekre, szellemiségre épül, és azokat közérthető módon fogalmazza meg. Tartalma lehet egyaránt a pozitív gyakorlatok és az orvosolandó hibák, hiányosságok bemutatása, az ombudsman céljainak, intézkedéseinek leírása (kezdetben a dilemmák, megvizsgálandó kérdések felvetése). Az ombudsmannak felkészültnek kell lennie valamennyi projekt tekintetében a sajtóval való kommunikálásra, ennek centrumában a tézisekben (nem a szakjogági részletekben) való felkészültség, valamint azok hiteles közvetítése áll. A projektek sikerének egyik kulcsa a nyilvánosság erejének hatékony felhasználása, ehhez a sajtónyilvánosság sikeres használata. Ehhez kifejezetten a projektek kommunikációs oldalával foglalkozó külsős munkatárs szükséges. 1920 A projekttémák jellegétől függően szükség lehet nem jogász szakember bevonására is. A projektekben figyelmet kell fordítani a civil szervezetekkel való kapcsolattartásra és együttműködésre, amely a későbbiekben, a projektek hitelessége alapján intézményessé is tehető. Minthogy az ombudsman feladata az alapjogvédelem, a biztos kiemelt figyelemmel és felelősséggel, a mindenkit megillető alapvető jogok sajátosságaihoz illeszkedő szemlélettel és eszközrendszerrel, a közel két évtizedes alkotmánybírósági gyakorlat felhasználásával, de tisztán alapjogi érvrendszerrel látja el e jogok védelmét. A Méltóképpen másképp projekt alapjogi pillérei: Az élethez, emberi méltósághoz való jog Az állam objektív intézményvédelmi kötelezettsége A bárminemű hátrányos megkülönböztetés tilalma A társadalmi részvételhez, befogadáshoz való jog A jövő a szükségleten alapuló társadalmi vagy szociális modell. Ehhez elengedhetetlen a tudatosítás, a teljes és hatékony társadalmi részvétel és befogadás garanciája minden fogyatékossággal élő számára. A cél pedig az emberi jogok benne az alapvető szabadság joga teljes és egyenlő gyakorlásának és az emberi méltóság tiszteletben tartásának előmozdítása, védelme és biztosítása valamennyi fogyatékossággal élő személy számára. Noha ismert a fogyatékossággal élő személyek egészségügyi, szociális ellátásának nehézkessége, foglalkoztatásuk gazdaságpolitikai ellentmondásossága, képzésük strukturális problematikája, amíg nem történik a társadalom részéről valóságos szemléletváltás, addig sem megfelelő képzés, sem ehhez igazodó, és tényleges munkahelyet biztosító, hosszú távon megvalósuló és fenntartható foglalkoztatás, s így integráció, rehabilitáció, az a bizonyos esélyegyenlőség nem várható. Mindezekre azonban stratégiai megoldást kínál az együttműködés az ombudsman segítségével a civil szervezetek és a kormány között, hiszen a problémák, ezzel együtt az emberi jogi szempontú dilemmák világos megfogalmazása és közvetítése az országgyűlési biztos kiemelt feladata A projekt életre hívásának indoka és célja A 2007 őszén indult ombudsmani ciklusban elkezdett, átfogó elemzést, tervszerű munkát jelentő projekt sorozat ezúttal a fogyatékossággal élők hazai helyzetét, a társadalmi, jogi környezet alkalmasságát vizsgáló éves programban tartott tükröt a szakma, a nyilvánosság és a politikai döntéshozók elé. Kiemelt projektet indítottunk tehát 2009-ben a fogyatékossággal élők emberi méltóságának, alkotmányos jogainak érvényesülése érdekében. Noha ismert a fogyatékossággal élő személyek egészségügyi, szociális ellátásának nehézkessé- 20 Több megjelenítése
Á J O B P R O J E K T F Ü Z E T E K Méltóképpen Időskorban projekt 2 0 1 1 / 2 Az állampolgári jogok országgyűlési biztosának idősügyi projektjét 2010-ben a Nemzeti Erőforrás Minisztériuma és jogelődje, Részletesebben Beteg jogaink egészséges méltóság. Betegjogi projekt
A J B P R O J E K T F Ü Z E T E K Beteg jogaink egészséges méltóság Betegjogi projekt 2 0 1 2 / 2 Az állampolgári jogok országgyűlési biztosának betegjogi projektjét 2011-ben a Nyílt Társadalom Intézet Részletesebben A hajléktalan emberek alkotmányos jogainak érvényesülését feltáró projekt
Á J O B P R O J E K T F Ü Z E T E K A hajléktalan emberek alkotmányos jogainak érvényesülését feltáró projekt 2 0 0 9 / 2 Az állampolgári jogok országgyűlési biztosának 2008. évi pályázatait a Betegjogi, Részletesebben Á J O B P R O J E K T F Ü Z E T E K
Á J O B P R O J E K T F Ü Z E T E K Gyermekjogi projekt 2 0 1 0 / 1 Az állampolgári jogok országgyűlési biztosának gyermekjogi projektjét 2009-ben a Szociális és Munkaügyi Minisztérium támogatta. Szerzők Részletesebben Emberi jogok kint és bent ombudsmani szemmel
AJB PROJEKTFÜZETEK Emberi jogok kint és bent ombudsmani szemmel A büntetés-végrehajtás fogvatartottjainak, a külföldiek idegenrendészeti és menedékjogi fogva tartásának alapjogi összefüggéseit, valamint Részletesebben AJB PROJEKTFÜZETEK. A Munka Méltósága projekt 2013/4
AJB PROJEKTFÜZETEK A Munka Méltósága projekt 2013/4 A J B P R O J E K T F Ü Z E T E K A Munka Méltósága projekt 2 0 1 3 / 4 Az alapvető jogok biztosának munkajogi projektjét 2012-ben a Munkaadók és Gyáriparosok Részletesebben A speciális szükségletű személyek egyes jogainak hazai szabályozása és érvényesülése Kellner Szilvia
Iustum Aequum Salutare X. 2014. 3. 95 116. A speciális szükségletű személyek egyes jogainak hazai szabályozása és érvényesülése PhD-hallgató (SZE ÁJDI) Ha az ember beteg és magatehetetlen, könnyen magányosnak Részletesebben ALAPJOGI ÉS ESÉLYEGYENLŐSÉGI PROBLÉMÁK MAGYARORSZÁGON 2007
fogyatékos személyek jogai fogyatékos jogok A magyar civil Caucus párhuzamos jelentése az ENSZ egyezményrôl fogyatékos személyek jogai vagy fogyatékos jogok? fogyatékos személyek jogai fogyatékos jogok Részletesebben Az alapvető jogok biztosának Jelentése az AJB-3588/2014. számú ügyben
Az alapvető jogok biztosának Jelentése az AJB-3588/2014. számú ügyben 1. Az eljárás megindítása, előzmények Mozgássérült panaszos a lakás akadálymentesítési támogatással kapcsolatos beadványával fordult Részletesebben NEMZETI STRATÉGIA ÉS PRIORITÁSOK Egyenlő esélyek mindenki számára európai év (2007) az igazságos társadalom irányában
NEMZETI STRATÉGIA ÉS PRIORITÁSOK Egyenlő esélyek mindenki számára európai év (2007) az igazságos társadalom irányában MAGYARORSZÁG VP/2006/006 I. Nemzeti kontextus: a kihívások II. Az Európai év nemzeti Részletesebben Az alapvető jogok biztosának Jelentése az AJB-4350/2012. számú ügyben
Az alapvető jogok biztosának Jelentése az AJB-4350/2012. számú ügyben Előadó: dr. Csikós Tímea A vizsgálat megindítása Az Alapjogok a határok és hatások metszéspontján 1 elnevezésű vizsgálat-sorozat keretében Részletesebben FEJLESZTÉSPOLTIKA, STRATÉGIAI PROGRAMALKOTÁS A SZOCIÁLPOLITIKÁBAN E-jegyzet
FEJLESZTÉSPOLTIKA, STRATÉGIAI PROGRAMALKOTÁS A SZOCIÁLPOLITIKÁBAN E-jegyzet SZERKESZTETTE: CSONGOR ANNA ÉS SZIKLAI ISTVÁN Szerzők: BALÁS GÁBOR, BARTAL ANNA MÁRIA, CSONGOR ANNA, DARVAS ÁGNES, KIS GÁBOR, Részletesebben Fogyatékossággal élő emberek szak- és felnőttképzése
Fogyatékossággal élő emberek szak- és felnőttképzése Jegyzet EÖTVÖS LORÁND TUDOMÁNYEGYETEM BÁRCZI GUSZTÁV GYÓGYPEDAGÓGIAI KAR Budapest, 2009 Tartalom Bevezető 5 Előzmények 5 Az egyezmény célkitűzése: 5 Részletesebben Hogyan és mikor fordulhatunk az állampolgári jogok országgyűlési biztosához
Hogyan és mikor fordulhatunk az állampolgári jogok országgyűlési biztosához Mi is az ombudsman? Az ombudsman a világ számos országában működő emberi jogi jogvédő intézmény. Magyarországi megfelelője a Részletesebben Országjelentés Magyarországról. a fogyatékossággal élő gyermekekkel. foglalkozó tagállami szakpolitikákról szóló tanulmányhoz
BELSŐ POLITIKÁK FŐIGAZGATÓSÁGA C. TEMATIKUS FŐOSZTÁLY: ÁLLAMPOLGÁRI JOGOK ÉS ALKOTMÁNYOS ÜGYEK ÁLLAMPOLGÁRI JOGOK, BEL- ÉS IGAZSÁGÜGY Országjelentés Magyarországról a fogyatékossággal élő gyermekekkel Részletesebben Beszámoló A NEMZETI ÉS ETNIKAI KISEBBSÉGI JOGOK ORSZÁGGYÛLÉSI BIZTOSÁNAK TEVÉKENYSÉGÉRÕL
Beszámoló A NEMZETI ÉS ETNIKAI KISEBBSÉGI JOGOK ORSZÁGGYÛLÉSI BIZTOSÁNAK TEVÉKENYSÉGÉRÕL 2007 J/5015 Beszámoló A NEMZETI ÉS ETNIKAI KISEBBSÉGI JOGOK ORSZÁGGYÛLÉSI BIZTOSÁNAK TEVÉKENYSÉGÉRÕL 2007 DR. KÁLLAI Részletesebben HUTKAI ZSUZSANNA ESÉLYEGYENLŐSÉGI CÉLOK AZ EURÓPAI UNIÓ ÁLTAL TÁRSFINANSZÍROZOTT HAZAI PROJEKTEK MEGVALÓSULÁSÁNÁL *
Pro Publico Bono Online Támop Speciál 2012 TÁMOP-4.2.1/B-09/1/KMR-2010-0005 HUTKAI ZSUZSANNA ESÉLYEGYENLŐSÉGI CÉLOK AZ EURÓPAI UNIÓ ÁLTAL TÁRSFINANSZÍROZOTT HAZAI PROJEKTEK MEGVALÓSULÁSÁNÁL * A tanulmány Részletesebben Beszámoló az állampolgári jogok országgyűlési biztosának tevékenységéről 2009
Beszámoló az állampolgári jogok országgyűlési biztosának tevékenységéről 2009 J/11 903 Beszámoló az állampolgári jogok országgyűlési biztosának tevékenységérõl 2009 Országgyűlési Biztos Hivatala 2010 Részletesebben Beszámoló az állampolgári jogok országgyűlési biztosának tevékenységéről
Beszámoló az állampolgári jogok országgyűlési biztosának tevékenységéről 2008 J/8958 Beszámoló az állampolgári jogok országgyűlési biztosának tevékenységérõl 2008 Országgyűlési Biztos Hivatala 2009 Minden Részletesebben ANTIDISZKRIMINÁCIÓS KÉZIKÖNYV
ANTIDISZKRIMINÁCIÓS KÉZIKÖNYV ANTIDISZKRIMINÁCIÓS KÉZIKÖNYV Készült a Szociális és Munkaügyi Minisztérium Civil szervezetek és az antidiszkriminációs törvény végrehajtása címû programja keretében SZERZÕK: Részletesebben Gyermekközpontú Igazságszolgáltatás
AJB PROJEKTFÜZETEK Gyermekközpontú Igazságszolgáltatás Gyermekjogi projekt 2013/1 A J B P R O J E K T F Ü Z E T E K Gyermekközpontú Igazságszolgáltatás Gyermekjogi projekt 2 0 1 3 / 1 Az alapvető jogok Részletesebben Az állampolgári jogok országgyűlési biztosa munkájának nemzetközi környezete (2007 2010), különös tekintettel a gyermeki jogokra
Az állampolgári jogok országgyűlési biztosa munkájának nemzetközi környezete (2007 2010), különös tekintettel a gyermeki jogokra Lux Ágnes Szabó Máté Sziklay Júlia Az ombudsmanok működésének az alapjogok Részletesebben Az alapvető jogok biztosának Jelentése az AJB-3395/2012. számú ügyben
Az alapvető jogok biztosának Jelentése az AJB-3395/2012. számú ügyben Előadó: Dr. Szajbély Katalin Az eljárás megindítása 2012 márciusában a Magyarországon élő nemzetiségek jogainak védelmét ellátó biztos-helyettes Részletesebben Nemzeti Jelentés a fogyatékossággal élő személyek jogairól szóló egyezmény 35. cikkének 1. pontja alapján. Magyarország
szak ENSZ CRPD/C/2/3 A fogyatékossággal élő személyek jogairól szóló egyezmény 2010. október 15. Eredeti: Magyar és Angol Budapest, 2010. október 15. Nemzeti Jelentés a fogyatékossággal élő személyek jogairól Részletesebben Beteg vagy egészségügy
Beteg vagy egészségügy A betegjogok helyzete egy átalakuló rendszerben, avagy kinek fontos a beteg? Az alapvető jogok biztosának konferenciakiadványa 2012 Beteg vagy egészségügy A betegjogok helyzete Részletesebben Gondnokság és emberi jogok Magyarországon
Gondnokság és emberi jogok Magyarországon A gondnokság jogintézményének és gyakorlatának elemzése 2007 Húsz évig voltam gondnokság alatt. Nem engedték, hogy használjam a saját pénzemet, vagy magam döntsem Részletesebben Tartalomjegyzék Előszó
Vincze Imre A támogató- és a sporteszközök használata, valamint a munkavállalást segítő egyéb szolgáltatások és az életminőség összefüggései a mozgássérült emberek komplex rehabilitációjában Budapest 2012 Részletesebben Kapcsolattartás, mint a gyermek emberi joga
Somfai Balázs Kapcsolattartás, mint a gyermek emberi joga A gyermekek nem mini felnőttek mini emberi jogokkal ( Building a Europe for and with Children című hároméves Európa tanácsi program egyik jelmondata) Részletesebben Sajátos nevelési igényűek pedagógiája és pszichológiája